Diari Oficial de la Generalitat Valenciana


Sumari del DOGV 1809, del 22-06-1992 (1992/825204)

DECRET 87/1992, de 8 de juny, del Govern Valencià, pel qual cedeix gratuïtament a l'Ajuntament de València la parcel.la de 861 m2, situada entre els carrers Gregorio Gea i Narciso Monturiol,de València.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/08/87/dof/vci/html**

### Dades del document

Número de DOGV
:   1809

Data del DOGV
:   22-06-1992

Secció del DOGV
:   DISPOSICIONS GENERALS

Número del document
:   1992/825204


Data del document
:   08-06-1992

Organisme emissor
:   Conselleria d'Economia i Hisenda

Tipus de document
:   Decret

Decret 87/1992, de 8 de juny, del Govern Valencià, pel qual cedeix gratuïtament a l'Ajuntament de València la parcel.la de 861 m2, situada entre els carrers Gregorio Gea i Narciso Monturiol de València.  
Mitjançant el Reial Decret 1720/1984, de 18 de juliol, en virtut del qual es traspassaven a la Comunitat Valenciana les funcions i els serveis de l'administració de l?estat en matèria de patrimoni arquitectònic, control de qualitat d'edificació i habitatge, la Generalitat Valenciana adquirí la titularitat d'uns terrenys situats entre els carrers Gregorio Gea i Narciso Monturiol de València.  
El Servei de Gestió Immobiliària de la Conselleria d'Economia i Hisenda sol·licità a l'Ajuntament de València, llicència d'obres per a la construcció, sobre part dels terrenys propietat de la Generalitat Valenciana, d'un edifici administratiu.  
L'Ajuntament de València condiciona la concessió de la llicència a la cessió dels terrenys pertanyents a l?àmbit vial al servei de la parcel·la objecte del projecte d'edificació.  
En virtut del que estableixen els articles 41 i següents de la Llei de Patrimoni de la Generalitat Valenciana, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 8 de juny de 1992,  
DECRETE  
Article primer  
Cedir gratuïtament a l'Ajuntament de València la propietat dels terrenys següents:-  
Parcel·la en forma de L, invertida respecte al nord, situada entre els carrers Narciso Monturiol i Gregorio Gea de València, de 861 m2. de superfície formada per dos rectangles que es descriuen a continuació com parcel·les A i B.  
Parcel·la A, de 429 m2 de superfície que confronta: al nord, en línia de 33 metres amb col·legi de les teatines; al sud, en una línia de 12 metres amb la parcel·la B i en una línia de 21 metres amb parcel·la edificable propietat de la Generalitat Valenciana; a l?est i a l?oest, en una línia de 13 metres amb el carrer Narciso Monturiol, del qual forma part.  
Parcel·la B de 432 m2. de superfície que confronta: a l?est, en línia de 36 metres amb parcel·la edificable de la Generalitat Valenciana; a l?oest, en una línia de 36 metres, amb finca de la Generalitat Valenciana; al nord, en una línia de 12 metres amb la finca A, descrita anteriorment; al sud, en una línia de 12 metres amb el carrer Gregorio Gea.  
Aquestes parcel·les consten inscrites en el Registre de la Propietat de València, número 5, al tom 270, llibre 78, foli 17, finca 7.648 i al tom 552, llibre 330, foli 69, finca 26.133, respectivament.  
Article segon  
La cessió s'efectua amb l?única finalitat de complir el règim de cessions obligatòries que, per raó d'urbanisme, estableix el Pla General d'Ordenació Urbanística de València.  
En conseqüència, aquesta cessió es condiciona al fet que l'Ajuntament de València concedesca la llicència corresponent per a la construcció, per la Generalitat Valenciana, d'un edifici administratiu situat en el carrer Gregorio Gea, cantonada amb el carrer Narciso Monturiol, segons la llicència d'obres de nova planta sol·licitada amb data 29 de juny de 1990.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
València, 8 de juny de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI